ભારતમાં કોઈ પણ શહેરના મ્યુ. કોર્પોરેશન દ્વારા ચલાવવામા આવતાં સાવર્જનિક પુસ્તકાલયમાં પ્રજ્ઞાચક્ષુઓ માટે ઓડિયો વિભાગનું આયોજન કરવામાં આવ્યું હોય તેવું મા.જે.પુસ્તકાલય દેશનું પ્રથમ પુસ્તકાલય છે. જેમાં પ્રજ્ઞાચક્ષુ નાગરિકો માટે વાતાનુકુલિત લાઈબ્રેરી, દરેકને અલગ ટેબલ અને ખુરશી, આઠ લોકો એક સાથે બેસી શકે તેવી વ્યવસ્થા, નવા સીડી પ્લેયર, ડેઝી પ્લેયર, નવા હેડફોન તથા જોસ (JAWS) નામનું સ્ક્રીન રીડીંગ સોફ્ટવેર ઇન્સ્ટોલ કરેલ કોમ્પ્યુટર વસાવવામા આવેલ છે.